ПРАВИЛНИК ЗА ОРГАНИЗАЦИЯТА И ДЕЙНОСТТА НА ОБЩИНСКО ПРЕДПРИЯТИЕ „ТУРИЗЪМ“

ГЛАВА ПЪРВА
ОБЩИ ПОЛОЖЕНИЯ

Чл. 1. (1) С този правилник се определят дейността, организацията на работа и структурата на Общинско предприятие „Туризъм“, наричано накратко „предприятието“.
(2) Общинското предприятие e създадено с решение на Общински съвет Бургас на основание чл. 52, ал. 2 от Закона за общинската собственост. Предприятието се преобразува и закрива по реда, посочен в Закона за общинската собственост.
(3) Общинско предприятие „Туризъм“ е специализирано звено на бюджетна издръжка към Община Бургас за изпълнение на следните дейности:
1. местни туристически дейности и услуги, включително предоставяните в или чрез туристическите обекти на територията на община Бургас по смисъла на Закона за туризма и в съответствие с приетата от Общински съвет – Бургас програма за развитие на туризма на територията на Община Бургас;
1. иницииране, организиране, координиране и реализиране на дейности и програми, свързани с постигането на стратегическите цели на общинската политика за туризма;
2. изработка на традиционни български сувенири и произведения, свързани с българския бит и култура, както и с характерната за Бургас морска тематика;
3. медийни дейности и услуги на територията на община Бургас, по смисъла на Закона за радиото и телевизията и Закона за електронните съобщения.
 	(4) Общинското предприятие не е юридическо лице и осъществява дейността си от името на Община Бургас в рамките на предоставените му пълномощия.
(5) Общинското предприятие осъществява дейността си въз основа на настоящия правилник, в съответствие с изискванията на Закона за общинската собственост и приетите от Общински съвет - Бургас подзаконови актове.
(6) Общинското предприятие осъществява дейността си под наименованието „Туризъм“.
Чл. 2. Предприятието осъществява своята дейност на бюджетна издръжка при условията и реда на този правилник. Предприятието е със самостоятелна банкова сметка.


ГЛАВА  ВТОРА
ПРЕДМЕТ НА ДЕЙНОСТ.

Чл. 3. Предметът на дейността на Общинско предприятие „Туризъм“  е:
1. разработване дългосрочни и краткосрочни планове и програми, свързани с развитието на туристическите обекти, предоставени за стопанисване и управление на предприятието и осъществяване функции по тяхното изпълнение след утвърждаването им от кмета на Община Бургас;
2. обслужване на общинските туристически обекти, комплекси, атракции, предоставени за стопанисване и управление на предприятието, в т.ч. изпълнение на всички специфични дейности, свързани с тяхното функциониране;
3. разработване на нови туристически продукти и подобряване на съществуващите в туристическите обекти, стопанисвани от предприятието;
4. организиране на събития: изложения, форуми, обучения, в т.ч. промо-събития и др. подобни в стопанисваните от предприятието обекти;
5. продажба на туристически продукти, пакети и други туристически услуги, както и на рекламни материали, сувенири и стоки;
6. взаимодействие и сътрудничество с туроператори, браншови организации и други организации/институции, ангажирани в сферата на туризма;
7. взаимодействие и сътрудничество с медии във връзка с популяризиране на туристическата дейност и продукти, предлагани от ОП „Туризъм“, в т.ч.: подготвяне и разпространение на рекламни и информационни материали за туристическите обекти, стопанисвани от предприятието, поддържане на интегриран интернет портал, предоставящ туристическа информация за ТК „Остров Света Анастасия“ и ТК „Акве Калиде“, както и на други уебсайтове, касаещи конкретни туристически обекти;
8. проучване на програми за финансиране на туристически дейности, разработване и управление на проекти, касаещи развитието на стопанисваните и управлявани от предприятието обекти; управление на предоставените недвижими имоти, в това число и събиране на приходи от такси, наеми, продажба на стоки, услуги и други, свързани с ползването на същите;
9. определяне на крайни цени на услуги, и наемни цени в обекти, предоставени за управление и стопанисване на ОП „Туризъм“ с Решение на Общински съвет – Бургас. Цените се формират на базата на извършените разходи + труд + ДДС, без да бъдат под себестойността си;
10. определяне на крайни цени на стоки (храни, напитки, сувенири и др.) и продукти в обекти, предоставени за управление и стопанисване на предприятието със заповед на директора на ОП „Туризъм“. Цените се формират на базата на вложените материали + труд + ДДС, без да бъдат под себестойността си;
11. разработване и реализиране на общинската стратегия за туризма;
12. проучване и анализиране състоянието, проблемите и потребностите на туристическия сектор в Община Бургас;
13. насърчаване и създаване на предпоставки за междусекторни партньорства и диалог за постигане на конкурентен туристически продукт и развитието на благоприятна среда за устойчивото развитие на туризма в общината;
14. Изработка на традиционни български сувенири;
15. Изработка на произведения, свързани с българския бит и култура, както и с характерната за Бургас морска тематика;
16. Осигуряване на точна, достоверна и навременна информация за обществения и културния живот на гр. Бургас и региона посредством всички достъпни информационни източници и възможности за разпространение – ефир, кабелна мрежа, онлайн излъчване и медиен сайт;
17. популяризиране на региона като развлекателна възможност за фестивален, конферентен и културен туризъм в съответствие с управленската програма на общината чрез специализирани радиопредавания; участие в проекти с културно-исторически и туристически цели; популяризиране на българската и в частност на регионалната култура;
18. рекламно-информационна дейност чрез Общинско радио „Гласът на Бургас“, осъществяване на рекламни кампании на местно и национално ниво и участие в такива; WEB-страница с форум, RDS, уеб кастинг, провеждане на радиоигри и музикални събития на открито, запис и разпространение от концерти „на живо”, излъчване на спонсорирани предавания, използване на импулсен телефон и смс-гласуване, външна реклама, предлагане на услуги съгласно „Наредба за определянето и администрирането на местните такси и цени на услуги на територията на Община Бургас”;
19. Формиране и поддържане на активна информационна среда чрез съвместни дейности в партньорство с местни, национални и международни културни институти, творчески съюзи, неправителствени организации, сдружения, фондации, асоциации, други юридически и физически лица, свързани с регионалния културно-исторически фонд и туризма;
20. Осъществяване на дейност по записване, предаване/възпроизвеждане и разпространение на звук/образ, обработка на информация, аудио и аудиовизуални записи, озвучаване, онлайн и телефонни игри; производство на радио програми; репортерски и др. медийни услуги; рекламна, спортна и развлекателна дейност; проектиране и разработване на компютърен софтуер; конвертиране на документи и дигитализация на данни от физически на електронен носител; печатна дейност; разработка и реализация на медийни продукти; консултантска, информационна дейност; осъществяване на практическо медийно обучение чрез стажантски програми.
Чл. 4. Промяна в предмета на дейност на предприятието се извършва по реда на неговото приемане – с решение на Общински съвет – Бургас.

ГЛАВА ТРЕТА
СТРУКТУРА И СЪСТАВ НА ОБЩИНСКОТО ПРЕДПРИЯТИЕ.

Чл. 5. (1) Организационно - управленската структура на общинското предприятие е съгласно Приложение № 1, неразделна част от настоящия правилник.
 (2) Длъжностното щатно разписание на ОП „Туризъм” се утвърждава от Кмета на Община Бургас, по предложение на Директора на ОП „Туризъм”, в съответствие с приетата от Общински съвет – Бургас численост и е в пряка връзка с целите и задачите, произтичащи от предмета на дейност на общинското предприятие.
(3) Всяка промяна в длъжностното щатно разписание и в поименното разписание на длъжностите се представя в двуседмичен срок в дирекция „Човешки ресурси” при Община Бургас.
ГЛАВА ЧЕТВЪРТА
УПРАВЛЕНИЕ

Чл. 6. Общинското предприятие се ръководи и представлява от директор, който се назначава от кмета на Община Бургас. 
Чл. 7. Директорът на Общинското предприятие е административно подчинен на  кмета на Община Бургас.
Чл. 8. Директорът организира и управлява дейността на предприятието съобразно действащото законодателство, решенията на Общинския съвет и заповедите на кмета на общината, както и в съответствие с приоритетите на стратегиите и програмите на общината в областта на туризма, рекламата и културата.
Чл. 9. За осъществяването на своите правомощия, директорът на Общинското  предприятие издава заповеди.
Чл. 10. Директорът назначава, преназначава и освобождава работниците и служителите на Общинското предприятие и урежда трудовите правоотношения с тях съгласно Кодекса на труда.
Чл. 11. Функциите на директора в негово отсъствие се изпълняват от заместник директора или от определен от директора със заповед служител, за всеки конкретен случай и за срока на отсъствието му.

     	Чл. 12. При осъществяване дейността на Общинското предприятие директорът:
1. ръководи и управлява предприятието съгласно действащите нормативни актове, в съответствие с решенията на Общинския съвет - Бургас и заповедите на кмета на Община Бургас или определен от него заместник кмет;
1. управлява предоставеното общинско имущество ефективно и с грижата на добър стопанин;
2. разработва краткосрочни и дългосрочни програми за развитие на предприятието и осъществява функциите по тяхното изпълнение след утвърждаването им от Кмета на общината;
3. представлява предприятието пред държавните и общински органи и институции, пред съдебните органи, пред банките, пред физически и юридически лица и пред всички трети лица;
4. осъществява оперативното ръководство на дейността на предприятието;
5. осъществява сътрудничество с български и международни институции и организации по въпроси, свързани с дейността на предприятието след съгласуване с кмета на Община Бургас;
6. организира контрола върху финансово – счетоводната дисциплина и ефективното използване на финансовите и материалните активи;
7. изготвя поименно длъжностно щатно разписание и го представя за утвърждаване на кмета на Община Бургас;
8. организира разработването и утвърждава вътрешните актове за дейността на предприятието съгласно действащото законодателство, в т.ч. и правилник за вътрешния трудов ред в предприятието;
9. сключва договори, свързани с дейността на предприятието;
10. дава отчет за дейността на предприятието и за своята дейност пред кмета на Община Бургас;
11. организира изготвянето, актуализирането и представянето на Заместник-кмет „Финанси, бюджет и икономика“ на Община Бургас:
а/ проект на бюджетната сметка за съответната година (прогноза за очакваните приходи и необходимите разходи, свързани с придобиването, управлението и разпореждането с имоти – общинска собственост);
б/ периодични отчети за осъществената стопанска дейност на Предприятието, в
разпоредените срокове.
12. Изработва и утвърждава длъжностните характеристики на работниците и служителите на предприятието;
13. Сключва, изменя и прекратява трудовите договори на работещите в Предприятието;
14. Налага дисциплинарни наказания и извършва всякакви други дейности в качеството си на работодател по смисъла на Кодекса на труда;
15. Изпълнява и други служебни задачи, възложени му от Кмета на Община Бургас или определен негов заместник.

ГЛАВА ПЕТА
ФИНАНСИРАНЕ НА ОБЩИНСКОТО ПРЕДПРИЯТИЕ.

Чл. 13. (1) Дейността на Общинското предприятие се финансира от бюджета на Община Бургас, местни дейности по пълна бюджетна класификация за текущата бюджетна година.   
Чл. 14. Периодичният контрол по изпълнение на утвърдения бюджет се осъществява от съответната финансова дирекция при Община Бургас.

Чл. 15. Цялостният контрол по изпълнение дейността на ОП „Туризъм“се осъществява от Кмета на Община Бургас или упълномощен със заповед на кмета на Община Бургас заместник-кмет.
Чл. 16.  Предприятието осъществява счетоводната си дейност съгласно изискванията на Закона за счетоводството и утвърдената счетоводна политика на Община Бургас. Предприятието води отделна аналитична отчетност за приходите си и извършваната дейност.
Чл. 17. Годишните брутни приходи на предприятието се установяват въз основа на годишен счетоводен отчет.
Чл. 18. Разходите на предприятието са в рамките на утвърдения годишен бюджетен кредит.
Чл. 19. Реализираните приходи от дейността на предприятието се внасят в бюджета на Община Бургас.

ГЛАВА ШЕСТА
ПРАВА И ЗАДЪЛЖЕНИЯ ПО ОТНОШЕНИЕ НА ПРЕДОСТАВЕНОТО ОБЩИНСКО ИМУЩЕСТВО.

Чл. 20. Общинско предприятие „Туризъм“ извършва дейността си чрез имуществото, предоставено с Решение на общински съвет – Бургас, съгласно Приложение № 2, неразделна част от този правилник.
Чл. 21. ОП „Туризъм“ има следните права и задължения по отношение на предоставеното имущество:
1. управлява предоставените му недвижими имоти - общинска собственост и събира приходите от такси, наеми, цени на услуги и други,  свързани с тяхното ползване;
2. осъществява контрол по изпълнението на сключените от Община Бургас договори за имотите или части от тях, предоставени му за управление;
3. организира и управлява своевременното събиране на наемите и другите приходи от имотите, като създава необходимата за това техническа и счетоводна отчетност;
4. подготвя пълната документация, ведно със съответните действия за прекратяване или разваляне на сключените договори за предоставените му за управление имоти;
5. осъществява изпълнението на заповедите за изземване на предоставените му за управление недвижими имоти - общинска собственост, които се владеят или държат без правно основание от трети лица, не се използват по предназначение или необходимостта от тях е отпаднала;
6. създава условия за достъп и ползване на предоставените му за управление недвижими имоти - общинска собственост от физически и юридически лица, срещу заплащане на съответните такси, наеми и/или цени на услуги, определени от Общински съвет – Бургас;
7. своевременно представя информация в Дирекция “Управление на общинската собственост” при Община Бургас за свободни или освобождаващи се от наематели или ползватели имоти - общинска собственост, предоставени му за управление.


ПРЕХОДНИ И ЗАКЛЮЧИТЕЛНИ РАЗПОРЕДБИ

§ 1. Този правилник се приема на основание чл. 52, ал. 3 от Закона за общинската собственост и влиза в сила от 01.01.2021 година.  

§ 2. С приемането на настоящия Правилник се отменят Правилникът за организацията и дейността на общинско предприятие „Туризъм“, приет с решение на Общински съвет – Бургас по т. 26, Протокол № 26/ 23.07.2013 г., Правилникът за дейността на общинско социално предприятие „Морски знаци“, приет с решение на Общински съвет – Бургас по т. 6, Протокол № 51/21.07.2011 г. и Правилникът за организацията и дейността на общински културен институт общинско радио „Гласът на Бургас“, приет с решение на Общински съвет – Бургас по т. 44, Протокол № 34/25.03.2014 г.
Настоящият правилник е приет с Решение по т.8 от Протокол №18/21.12.2020 г. на Общински съвет – Бургас.



Председател на Общински съвет – Бургас: 
          									     
/Проф. д-р Севдалина Турманова/



Секретар на Община Бургас: 
     								
 					/Божидар Кънчев/



























  Приложение № 1 към чл. 5, ал. 1
(изм. Протокол №24/27.07.2021 г.)
	

ОРГАНИЗАЦИОННО - УПРАВЛЕНСКА СТРУКТУРА И ЧИСЛЕН СЪСТАВ

ОБЩИНСКО ПРЕДПРИЯТИЕ „ТУРИЗЪМ“
	
	

	
	
	
	
	

	
	
	
	
	


	СТРУКТУРНИ ЗВЕНА И ДЛЪЖНОСТНИ НАИМЕНОВАНИЯ
	Численост на персонала (бр.)

	АДМИНИСТРАЦИЯ
	6

	Директор
	1

	Зам.-директор
	1

	Главен счетоводител
	1

	Счетоводител
	1

	Домакин ОП
	1

	ЗАС, касиер
	1

	ЗВЕНО МАРКЕТИНГ
	10

	ЗВЕНО СТОПАНСКА ДЕЙНОСТ
	74


































    Приложение № 2 към чл. 20
							(изм. Протокол №24/27.07.2021 г.)


Списък на имуществото, което се предоставя за стопанисване и управление на
Общинско предприятие "Туризъм" при Община Бургас:


	№
	Имот
	Документ, удостоверяващ собствеността
	Вид собственост

	1
	Остров „Света Анастасия“ 
	Договор № 248 / 07.09.2010 г. за безвъзмездно  предоставяне от Държавата на правото на управление на имота на Община Бургас (Решение N 594/06.08.2012 на Министерски съвет)
	Публична държавна собственост

	2
	Туристически комплекс „Аква калиде – Термополис“ – УПИ I (първи) в кв. 7 (седем) по плана на вилна зона „Минерални бани“
	Договор № Д-04-2/27.01.2012 г. за безвъзмездно  предоставяне от Държавата на правото на управление на имота на Община Бургас
	Публична държавна собственост


	3
	Пътнически кораб марка LEVANTY, модел CSP 175, с име „Анастасия“
	Договор № 93-О-4/16/14.12.2013 г.  
	Частна общинска собственост

	4
	Туристически информационен център – Автогара Юг
	Акт № 8331/15.03.2016 г.,   
	Частна общинска собственост

	5
	Кафе „Бургас“ - Автогара Юг
	Акт № 8331/15.03.2016 г.,   
	Частна общинска собственост

	6
	Кафе Община Бургас
	Акт №6848/30.03.2012 г.,
  
	Публична общинска собственост


	7
	
Подблоково помещение в бл.47, к-с „Славейков“ - партер

	Акт №123/25.02.1997 г.
	Частна общинска собственост

	
	Имот (нова, Протокол №24/27.07.2021 г.)
	Документ, удостоверяващ собствеността 
	Вид собственост

	8
	Културно – туристически комплекс „Ченгене – скеле“, състоящ се от сгради за експозиции – 3 броя; приемна сграда към етнографска част; многофункционална зала; площадно пространство и амфитеатър към морето; парк и пикник зона; зала за демонстрации; детска площадка с морски акценти; зона за реставриран кораб, ведно с прилежащите към туристическия комплекс пространства, представляващи УПИ Х-1368 в кв. 1, с площ 5 628 кв.м. по ПУП-ПРЗ на м. „Рибарско пристанище“ (бивша местност „Ченгене скеле“), землище кв. Крайморие, гр. Бургас, отговарящ на ПИ е идентификатор 07079.10.1368, с площ 5 628 кв.м. по одобрени КККР на гр. Бургас.
	Договор №Д-01-17/25.09.2019 г. за безвъзмездно прехвърляне право на собственост върху имоти – частна държавна собственост (Решение №496 от 13.08.2019 на МС)
	Публична общинска собственост





